Allakäik jätkus/b pärast viimast postitust täie hooga.  Multikate variatsioon on minu jaoks "liig, mis liig" ja asi ei piirdu paraku nendega. Formaadist sõltumata sain 23 turniiri järjest tappa. Vahelduseks kulutasin küll mõned dollarid ka 7 card studis.  Pacific jagab viimaseid WPC pileteid sellise overlay'ga, et pokkerivaba päeva enne pühapäeva tegelikult võtta ei saa. Lisaks sidusin end hullu peaga Unibeti bankrollikasvatamise üritusega, seega lükkub vaba päev kardetavalt/loodetavalt  veelgi edasi.  Hull värk: kelk kihutab mäest alla aprillinulli (või -miinuse) poole sellise hooga, et ühe käega pühin näkkuvihisevast tuulest põhjustatud pisaraid silmist ja samas hoian teist päiksevarjuks, et näha, kas allpool paistab ka mõni turvalisem koht või on ainus pääsetee end sellelt reelt lihtsalt maha veeretada.  Kuigi tegelikult on virisemine nüüd juba muidugi liiast, sest tänase viimase singli lõpetasin 3. koha ehk +4 dollariga. See lihtsalt pidi olema murdepunkt! Peagi tõusev päike saab  olema juba palju soojem!   Tuleb uskuda ainult ja loota!  Ja teha kasvõi hambad ristis õigeid otsuseid: kogu aeg, iga päev, iga käsi!